CELEX: 32013D0778(01)
Language: fi
Date: 2013-12-13 00:00:00
Title: 2013/778/EU: Komission täytäntöönpanopäätös, annettu 13 päivänä joulukuuta 2013 , tutkimuksen toimeenpanoviraston perustamisesta ja päätöksen 2008/46/EY kumoamisesta

20.12.2013   
            
            
               FI
            
            
               Euroopan unionin virallinen lehti
            
            
               L 346/54
            
         KOMISSION TÄYTÄNTÖÖNPANOPÄÄTÖS,
   annettu 13 päivänä joulukuuta 2013,
   tutkimuksen toimeenpanoviraston perustamisesta ja päätöksen 2008/46/EY kumoamisesta
   (2013/778/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Asetuksella (EY) N:o 58/2003 komissio valtuutetaan siirtämään toimivaltaa toimeenpanovirastoille unionin ohjelman tai hankkeen panemiseksi kokonaan tai osittain täytäntöön komission puolesta ja sen vastuulla.
            
         
               (2)
            
            
               Antamalla ohjelmien täytäntöönpanoon liittyviä tehtäviä toimeenpanovirastoille komissio voi keskittyä ensisijaisiin toimintoihinsa ja tehtäviinsä, joita ei voida ulkoistaa, ja pitää samalla toimeenpanovirastojen hoitamat tehtävät valvonnassaan ja säilyttää lopullisen vastuun niistä.
            
         
               (3)
            
            
               Ohjelman täytäntöönpanoon liittyvien tehtävien siirtäminen toimeenpanovirastolle edellyttää, että ohjelman suunnitteluvaiheet, joihin sisältyy laajaa harkintavaltaa tehtäessä valintoja poliittisista lähtökohdista käsin ja joiden toteuttamisesta huolehtii komissio, erotetaan selkeästi ohjelman täytäntöönpanosta, joka olisi annettava toimeenpanoviraston tehtäväksi.
            
         
               (4)
            
            
               Komissio perusti päätöksellä 2008/46/EY (2) tutkimuksen toimeenpanoviraston, jäljempänä ’virasto’, ja antoi sen tehtäväksi tutkimukseen liittyvien yhteisön toimien hallinnoinnin seuraavien ohjelmien täytäntöönpanoon liittyvien tehtävien hoitamiseksi: Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettava erityisohjelma ”Ihmiset” (3), Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettava erityisohjelma ”Valmiudet” (4) ja Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettava erityisohjelma ”Yhteistyö” (5), jotka kuuluvat Euroopan yhteisön seitsemänteen tutkimuksen, teknologian kehittämisen ja demonstroinnin puiteohjelmaan (2007–2013) (6), jäljempänä ’seitsemäs puiteohjelma’.
            
         
               (5)
            
            
               Virasto on osoittanut, että tehtävien siirtäminen toimeenpanovirastolle on järkevä ratkaisu kustannustehokkuuden parantamiseksi ja mahdollistaa sen, että komissio voi hallinnoida kasvavaa talousarviota lisäämättä henkilöstön kokonaismäärää samassa suhteessa. Komissiolle kuuluvien poliittiseen päätöksentekoon liittyvien tehtävien erottaminen viraston hoitamista ohjelman täytäntöönpanoon liittyvistä tehtävistä on antanut kummallekin osapuolelle mahdollisuuden huolehtia paremmin keskeisistä tehtävistään. Asetuksen (EY) N:o 58/2003 25 artiklan mukaisesti tehty viraston ulkoinen arviointi osoittaa, että virasto on tehokkaasti ja tuloksekkaasti hallinnoinut pk-yrityksiin liittyviä ”Valmiudet”-erityisohjelman toimia, ”Ihmiset”-erityisohjelmaan kuuluvia Marie Curie -toimia ja ”Yhteistyö”-erityisohjelman avaruus- ja turvallisuustutkimukseen liittyviä toimia sekä tarjonnut hallinnollisia ja logistisia tukipalveluja kaikilla ”Ihmiset”-, ”Valmiudet”- ja ”Yhteistyö”-erityisohjelmien ohjelmalohkoilla. Tehtävien siirtämisestä virastolle arvioidaan koituvan vuosina 2009–2013 noin 106 miljoonan euron säästöt.
            
         
               (6)
            
            
               Kesäkuun 29 päivänä 2011 antamassaan tiedonannossa Eurooppa 2020 -strategiaa tukeva talousarvio (7) komissio ehdotti, että nykyisiä toimeenpanovirastoja käytettäisiin laajemmin unionin ohjelmien täytäntöönpanoon monivuotisessa rahoituskehyksessä 2014–2020.
            
         
               (7)
            
            
               Asetuksen (EY) N:o 58/2003 3 artiklan 1 kohdan mukaisesti tehty kustannus-hyötyanalyysi on osoittanut, että viraston hoitaessa tehtäviä toiminta on tehokkaampaa kuin tilanteessa, jossa niitä hoitaisi komissio. Virastolle siirrettävät uudet ohjelmat vastaavat temaattisesti viraston nykyistä toimeksiantoa ja tehtävänkuvaa ja ovat jatkoa viraston nykyiselle toiminnalle. Virastoon on jo kertynyt pätevyyttä, osaamista ja valmiuksia, joille on suora tarve näissä ohjelmissa. Virastolla on hyvät mahdollisuudet jatkaa tutkimusohjelmien hallinnointia monivuotisen rahoituskehyksen 2014–2020 mukaisesti. Ohjelmien hallinnoinnin siirtäminen virastolle varmistaisi toiminnan jatkuvuuden ohjelmista myönnettävän rahoituksen saajien kannalta, koska virastolla on soveltuva pätevyys ja valmiudet ja se keskittyy toiminnassaan tutkimusyhteisöön. Ohjelmien hallinnoinnin antamisesta viraston tehtäväksi arvioidaan saatavan 158 miljoonan euron tehokkuushyödyt vuosina 2014–2024 verrattuna siihen, että hallinnoinnista huolehtisivat komission yksiköt.
            
         
               (8)
            
            
               Johdonmukaisen tehtävänkuvan luomiseksi toimenpanovirastoille komissio on mahdollisuuksien mukaan ryhmitellyt tehtävät politiikan aihepiirien mukaan virastojen uusia toimeksiantoja määrittäessään.
            
         
               (9)
            
            
               Viraston tehtäväksi olisi annettava hallinnoida seuraavia osia tutkimuksen ja innovoinnin puiteohjelman ”Horisontti 2020” (2014–2020) täytäntöönpanoa koskevasta erityisohjelmasta (8):
               
                           —
                        
                        
                           I osa ”Huipputason tiede”, joka on seuraaja vastaaville toimille, joiden hallinnoinnista huolehditaan vuodet 2007–2013 kattavan monivuotisen rahoituskehyksen mukaisesti komissiossa ja joille ovat luonteenomaisia hankkeet, joihin liittyy suuri määrä homogeenisia ja standardoituja toimintoja,
                        
                     
                           —
                        
                        
                           II osa ”Teollisuuden johtoasema”, joka on seuraaja vastaaville toimille, jotka ovat vuodet 2007–2013 kattavan monivuotisen rahoituskehyksen mukaisesti jo osaksi viraston hallinnoimia ja joihin kuuluu sellaisten teknisluonteisten hankkeiden toteuttaminen, jotka eivät edellytä poliittista päätöksentekoa mutta jotka vaativat korkeatasoista teknistä ja taloudellista osaamista koko hankesyklin ajan,
                        
                     
                           —
                        
                        
                           III osa ”Yhteiskunnalliset haasteet”, joka on seuraaja vastaaville toimille, joiden hallinnoinnista huolehditaan vuodet 2007–2013 kattavan monivuotisen rahoituskehyksen mukaisesti komissiossa ja joihin kuuluu sellaisten teknisluonteisten hankkeiden toteuttaminen, jotka eivät edellytä poliittista päätöksentekoa mutta jotka vaativat korkeatasoista teknistä ja taloudellista osaamista koko hankesyklin ajan,
                        
                     
                           —
                        
                        
                           III a osa ”Huippuosaamisen levittäminen ja laajempi osallistuminen”, joka on seuraaja vastaaville toimille, joiden hallinnoinnista huolehditaan vuodet 2007–2013 kattavan monivuotisen rahoituskehyksen mukaisesti komissiossa ja joihin kuuluu sellaisten teknisluonteisten hankkeiden toteuttaminen, jotka eivät edellytä poliittista päätöksentekoa mutta jotka vaativat korkeatasoista teknistä ja taloudellista osaamista koko hankesyklin ajan,
                        
                     
                           —
                        
                        
                           III b osa ”Tiede yhteiskunnassa ja yhteiskuntaa varten”, joka on seuraaja vastaaville toimille, joiden hallinnoinnista huolehditaan vuodet 2007–2013 kattavan monivuotisen rahoituskehyksen mukaisesti komissiossa ja joihin kuuluu sellaisten teknisluonteisten hankkeiden toteuttaminen, jotka eivät edellytä poliittista päätöksentekoa mutta jotka vaativat korkeatasoista teknistä ja taloudellista osaamista koko hankesyklin ajan.
                        
                     
         
               (10)
            
            
               Viraston olisi jatkettava niiden seitsemännen puiteohjelman osien täytäntöönpanoa, jotka on jo annettu sen tehtäväksi monivuotisessa rahoituskehyksessä 2007–2013.
            
         
               (11)
            
            
               Viraston olisi huolehdittava hallinnollisten ja logististen tukipalvelujen tarjoamisesta erityisesti silloin kun näiden tukipalvelujen keskitetyllä tarjoamisella voitaisiin lisätä kustannustehokkuutta ja mittakaavaetuja.
            
         
               (12)
            
            
               Tämän päätöksen ja kyseisten ohjelmien panemiseksi täytäntöön johdonmukaisesti ja ajoissa olisi varmistettava, että virasto hoitaa ohjelmien täytäntöönpanoon liittyviä tehtäviään ohjelmien voimaantulopäivästä edellyttäen, että ohjelmat tulevat voimaan.
            
         
               (13)
            
            
               Olisi perustettava tutkimuksen toimeenpanovirasto. Sen olisi korvattava päätöksellä 2008/46/EY perustettu toimeenpanovirasto ja jatkettava sen toimintaa. Sen olisi toimittava asetuksessa (EY) N:o 58/2003 vahvistetun yleisen perussäännön mukaisesti.
            
         
               (14)
            
            
               Päätös 2008/46/EY olisi sen vuoksi kumottava, ja olisi annettava siirtymäsäännöksiä.
            
         
               (15)
            
            
               Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Perustaminen
   Perustetaan tutkimuksen toimeenpanovirasto, jäljempänä ’virasto’, joka korvaa päätöksellä 2008/46/EY perustetun toimeenpanoviraston 1 päivästä tammikuuta 2014 ja jatkaa sen toimintaa 31 päivään joulukuuta 2024; viraston perussääntöön sovelletaan asetusta (EY) N:o 58/2003.
   2 artikla
   Sijainti
   Virasto sijoitetaan Brysseliin.
   3 artikla
   Tavoitteet ja tehtävät
   1.   Viraston tehtäväksi annetaan seuraavien tutkimuksen ja innovoinnin puiteohjelman ”Horisontti 2020” (2014–2020) täytäntöönpanoa koskevan erityisohjelman osien täytäntöönpano:
   
               a)
            
            
               I osa ”Huipputason tiede”;
            
         
               b)
            
            
               II osa ”Teollisuuden johtoasema”;
            
         
               c)
            
            
               III osa ”Yhteiskunnalliset haasteet”;
            
         
               d)
            
            
               III a osa ”Huippuosaamisen levittäminen ja laajempi osallistuminen”;
            
         
               e)
            
            
               III b osa ”Tiede yhteiskunnassa ja yhteiskuntaa varten”.
            
         Tätä kohtaa sovelletaan tutkimuksen ja innovoinnin puiteohjelman ”Horisontti 2020” (2014–2020) täytäntöönpanoa koskevan erityisohjelman voimaantulopäivästä edellyttäen, että ohjelma tulee voimaan.
   2.   Viraston tehtäväksi annetaan seuraavien seitsemänteen puiteohjelmaan kuuluvien ohjelmien jäljellä olevien osien täytäntöönpano:
   
               a)
            
            
               ”Valmiudet” -erityisohjelman toimet ”Pk-yrityksiä tukeva tutkimus” ja ”Pk-yritysten toimialajärjestöjä tukeva tutkimus”;
            
         
               b)
            
            
               ”Yhteistyö”-erityisohjelman aihealueet ”Avaruus” ja ”Turvallisuus”;
            
         
               c)
            
            
               ”Ihmiset”-erityisohjelma.
            
         3.   Virasto vastaa seuraavista 1 ja 2 kohdassa tarkoitettujen unionin ohjelmien osien täytäntöönpanoon liittyvistä tehtävistä:
   
               a)
            
            
               ohjelmien joidenkin toteutusvaiheiden ja yksittäisten hankkeiden elinkaaren joidenkin vaiheiden hallinnointi vastaavien komission hyväksymien työohjelmien pohjalta komission valtuutusasiakirjassa antaman valtuutuksen nojalla;
            
         
               b)
            
            
               talousarvion tulojen ja menojen toteuttamistoimien vahvistaminen sekä kaikkien ohjelmien hallinnoimiseksi tarvittavien toimintojen toteuttaminen komission valtuutusasiakirjassa antaman valtuutuksen nojalla;
            
         
               c)
            
            
               tuen tarjoaminen ohjelmien täytäntöönpanolle komission valtuutusasiakirjassa antaman valtuutuksen nojalla.
            
         4.   Virasto vastaa hallinnollisten ja logististen tukipalvelujen tarjoamisesta siten kuin valtuutusasiakirjassa määritellään. Nämä palvelut on tarjottava ohjelmien täytäntöönpanosta vastaaville tahoille valtuutusasiakirjassa tarkoitettujen ohjelmien osalta.
   4 artikla
   Nimitysten voimassaoloaika
   1.   Johtokunnan jäsenet nimitetään kahdeksi vuodeksi.
   2.   Viraston johtaja nimitetään neljäksi vuodeksi.
   5 artikla
   Valvonta ja raportointi
   Virasto toimii komission valvonnassa, ja sen on raportoitava säännöllisin väliajoin vastuullaan olevien unionin ohjelmien tai niiden osien täytäntöönpanon edistymisestä ja hallinnollisista ja logistisista tukipalveluista valtuutusasiakirjassa esitettyjen järjestelyjen mukaisesti.
   6 artikla
   Toimintatalousarvion toteuttaminen
   Virasto toteuttaa toimintatalousarvionsa noudattaen komission asetuksen (EY) N:o 1653/2004 (9) säännöksiä.
   7 artikla
   Kumoaminen ja siirtymäsäännökset
   1.   Kumotaan päätös 2008/46/EY 1 päivästä tammikuuta 2014. Viittauksia kumottuun päätökseen pidetään viittauksina tähän päätökseen.
   2.   Virastoa pidetään päätöksellä 2008/46/EY perustetun toimeenpanoviraston oikeudellisena seuraajana.
   3.   Tämä päätös ei vaikuta viraston palveluksessa olevan henkilöstön, mukaan lukien sen johtaja, oikeuksiin ja velvollisuuksiin, sanotun kuitenkaan rajoittamatta tilapäisesti muihin tehtäviin siirrettyjen virkamiesten palkkaluokkien tarkistamista valtuutusasiakirjan nojalla.
   8 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2014.
   
      Tehty Brysselissä 13 päivänä joulukuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 11, 16.1.2003, s. 1.
   
      (2)  EUVL L 11, 15.1.2008, s. 9.
   
      (3)  EUVL L 54, 22.2.2007, s. 91.
   
      (4)  EUVL L 54, 22.2.2007, s. 101.
   
      (5)  EUVL L 54, 22.2.2007, s. 30.
   
      (6)  EUVL L 412, 30.12.2006, s. 1.
   
      (7)  KOM(2011) 500 lopullinen.
   
      (8)  EUVL L 347, 20.12.2013, s. 965.
   
      (9)  EUVL L 297, 22.9.2004, s. 6.